Άδεια Ίδρυσης Μονάδας Φροντίδας Ηλικιωμένων
Αίτηση – Υπεύθυνη Δήλωση του ενδιαφερόμενου (άρθρο 8 του ν. 1599/1986) στην οποία αναγράφει τα στοιχεία του (ή τα στοιχεία του κατά τον νόμο υπεύθυνου νομικού προσώπου), την επωνυμία, την έδρα, τον αριθμό των κρεβατιών και τον συγκεκριμένο σκοπό της επιχείρησης.
Υποδείγματα αίτησης: ΠΚΜ: https://www.pkm.gov.gr/default.aspx?lang=el-GR&page=24&docid=1279 Π.Ε. Γρεβενών: https://grevena.pdm.gov.gr/chorigisi-adeias-idrysis-amp-chorigisi-adeias-leitoyrgias-monadas-frontidas-ilikiomenon/
Κατάθεση από τον αιτούντα (δια ζώσης ή ταχυδρομικά)
Σύσταση επιχείρησης (ατομική, εταιρική) *Για σύσταση εταιρείας δείτε τον σύνδεσμο παρακάτω
Ο αιτών να είναι κάτοχος κωδικών TAXISnet.
Ο ενδιαφερόμενος δεν πρέπει να έχει καταδικασθεί αμετάκλητα σε οποιαδήποτε ποινή, για κακούργημα ή για ένα από τα πλημμελήματα της κλοπής, υπεξαιρέσεως, απάτης, εκβίασης, πλαστογράφησης, συκοφαντικής δυσφήμησης, παραχάραξης και παράβασης των διατάξεων περί ναρκωτικών ή για έγκλημα που αναφέρεται στα ήθη ή να έχει στερηθεί λόγω καταδίκης για οποιοδήποτε αξιόποινη πράξη των πολιτικών του δικαιωμάτων και για όσο χρονικό διάστημα διαρκεί η στέρηση αυτή.
Έκδοση άδειας δόμησης βάσει της εγκυκλίου 98 του ΥΠΕΧΩΔΕ Απ. οικ. 82070/22-12-1989 περί σύνταξης μελετών, όπως ισχύει.
Τήρηση των διατάξεων του άρθρου 5 του Γ.Ο.Κ. ν. 1577/1985, όπως τροποποιήθηκε και ισχύει, αναφορικά με την οικοδομική άδεια νέας χρήσης. Στην περίπτωση που γίνεται διαρρύθμιση ή επέκταση σε υπάρχον κτίριο, πρέπει να αποδεικνύεται η νομιμότητα του κτιρίου σύμφωνα με το άρθρο 23 παρ. 1 του Γ.Ο.Κ.
Οι Μ.Φ.Η. να υπάγονται στις διατάξεις: 1. Του Κτιριοδομικού Κανονισμού στην κατηγορία χρήσης «Υγεία και Κοινωνική Πρόνοια». 2. Του κανονισμού Πυροπροστασίας νέων κτιρίων στην κατηγορία «χρήσης Η». 3. Στον σχεδιασμό και τη διαμόρφωση των χώρων της Μ.Φ.Η. θα πρέπει να λαμβάνεται υπόψη ο «Κανονισμός άρσης αρχιτεκτονικών εμποδίων από τα κτίρια Υγείας και Πρόνοιας, για τη διευκόλυνση της χρήσης τους από αναπήρους και άτομα μειωμένης κινητικότητας».
Το γήπεδο της Μ.Φ.Η. πρέπει να εκπληρώνει τους όρους χρήσης γης της ισχύουσας πολεοδομικής νομοθεσίας, να απέχει 300 τουλάχιστον μέτρα από την περίμετρο εγκεκριμένης βιομηχανικής ζώνης, θορυβώδη εργαστήρια και εν γένει ανθυγιεινές και οχληρές εγκαταστάσεις, όπως αυτές χαρακτηρίζονται από την κατά νόμο αρμόδια Επιτροπή, σύμφωνα με τις ισχύουσες υγειονομικές διατάξεις και να εξυπηρετείται από τα Δίκτυα παροχής πόσιμου νερού, ηλεκτρικού ρεύματος, και τηλεφώνου.
Προϋποθέσεις περί μη τέλεσης αξιόποινων πράξεων
Η διαδικασία αφορά στη χορήγηση άδειας ίδρυσης των Μονάδων Φροντίδας Ηλικιωμένων κερδοσκοπικού χαρακτήρα. Απευθύνεται σε επιχειρήσεις και νομικά πρόσωπα.
Ειδικά για την επικράτεια των Κυκλάδων επιβάλλεται επιπλέον ανταποδοτικό τέλος ύψους 88,04 €, που εισπράττεται από λειτουργούσες αποκεντρωμένες υπηρεσίες στις Περιφερειακές Ενότητες Άνδρου, Θήρας, Κέας-Κύθνου, Μήλου, Μυκόνου, Νάξου, Πάρου, Σύρου και Τήνου, και καταβάλλεται στον ακόλουθο τραπεζικό λογαριασμό: Τράπεζα Πειραιώς - IBAN: GR3601727100005710052440659. Αρμόδια υπηρεσία για πληροφορίες είναι η Διεύθυνση Κοινωνικής Αρωγής της Περιφέρειας Νοτίου Αιγαίου.
Απόσπασμα ποινικού μητρώου γενικής χρήσης του προσώπου, στο όνομα του οποίου θα εκδοθεί η άδεια ίδρυσης. Το απόσπασμα πρέπει να έχει εκδοθεί εντός του τελευταίου τριμήνου.
Έγγραφο ισοδύναμο του αποσπάσματος ποινικού μητρώου γενικής χρήσης, όταν ο αιτών έχει την υπηκοότητα άλλου κράτους - μέλους της Ε.Ε.
Τεχνική έκθεση του μηχανικού σε δύο αντίγραφα.
Υπεύθυνη δήλωση του ν. 1599/1986 του υπεύθυνου, στο όνομα του οποίου θα εκδοθεί η άδεια, που θα δηλώνει ρητώς τη συμμόρφωσή του με τα αναγραφόμενα στο άρθρο 2 παρ. Α εδάφιο 2 (βλέπε προϋπόθεση περί γηπέδου της Μ.Φ.Η.).
Αναζητείται με την αυτεπάγγελτη διαδικασία σε περίπτωση που εκδίδεται από ημεδαπές αρχές.
Η τεχνική έκθεση πρέπει να περιλαμβάνει: # την περιγραφή της προσπελασιμότητας του οικοπέδου. # την κατάσταση των οδών προσπέλασης και το στάδιο προόδου εφαρμογής του εγκεκριμένου ρυμοτομικού σχεδίου. # τη δυνατότητα και την επάρκεια ύδρευσης, ηλεκτροδότησης, τηλεφωνικής σύνδεσης και αποχέτευσης. # τον πίνακα τελειωμάτων χώρων και τρόπο κατασκευής το κτιρίου γενικότερα και τον αριθμό των εξυπηρετούμενων από τη Μ.Φ.Η., καθώς και πλήρη λειτουργική περιγραφή.
Άδεια ίδρυσης Μονάδας Φροντίδας Ηλικιωμένων (Μ.Φ.Η.)
Διεύθυνση Δημόσιας Υγείας και Κοινωνικής Μέριμνας της οικείας Περιφερειακής Ενότητας
Περί Μ.Φ.Η.: Τροποποήθηκε ως ακολούθως: • ν. 4756/2020 (Α΄ 235) παρ. 1 άρθρου 3 - Τροποποίηση παρ. 1 και 2 άρθρου 1 του ν. 2345/1995 (Δικαίωμα υποβολής αίτησης) • ν. 4052/2012 (Α΄ 41) παρ. 23 άρθρου 37 - Τροποποίηση παρ. 7 άρθρου 1 του ν. 2345/1995 (Τροποποιήσεις αδειών) • ν. 3852/2010 (Α΄ 87) περ. 22 παρ. 3 αρ. 94 - Τροποποίηση παρ. 1 έως 3 άρθρου 1 του ν. 2345/1995 (Δικαίωμα υποβολής αίτησης) • Υ.Α. Π.4β/οικ.6022/1995 (Β΄ 1052) - Τροποποίηση παρ. 4 άρθρου 1 του ν. 2345/1995 (Επίβλεψη Μ.Φ.Η.).
Διεκπεραίωση και μέσω των Ενιαίων Κέντρων Εξυπηρέτησης (EKE) της διαδικασίας χορήγησης άδειας Ίδρυσης, λειτουργίας και αναθεώρησης των Μονάδων Φροντίδας Ηλικιωμένων κερδοσκοπικού χαρακτήρα από ιδιώτες, σε εκτέλεση των διατάξεων του Ν. 3844/2010 (ΦΕΚ 63/Α/2006/123/ΕΚ).
Τροποποίηση και συμπλήρωση των υπ’ αριθμ. Π4Β/οικ. 3176/6.6.1996 (Β΄ 455) και Π4β/οικ. 4690/30.8.1996 (Β΄ 833) υπουργικών αποφάσεων.
Προϋποθέσεις , δικαιολογητικά, έλεγχος, λειτουργία. Τροποποιήθηκε με την Υπουργική Απόφαση Π1γ/οικ.81551/2007 (Β΄ 1136).
Προϋποθέσεις ίδρυσης και λειτουργίας Μονάδων Φροντίδας Ηλικιωμένων (Μ.Φ.Η.) από ιδιώτες (κερδοσκοπικού χαρακτήρα).
Απόφαση 25/VII/2012 της Επιτροπής Ανταγωνισμού.
Σε περίπτωση παρέλευσης άπρακτης της προθεσμίας, θεωρείται ότι η αίτηση του ενδιαφερομένου έχει γίνει σιωπηρώς δεκτή και η άδεια έχει εκδοθεί, σύμφωνα με την παρ. 4 του άρθρου 14 του ν. 3844/2010 (Α΄ 63). Ο ενδιαφερόμενος μπορεί να ζητήσει σχετική βεβαίωση από την αρμόδια για την έκδοση της πράξης διοικητική αρχή, σύμφωνα με την παρ. 4 του άρθρου 10 του ν. 3230/2004 (Α΄ 44).
Ο ενδιαφερόμενος υποβάλλει τα αρχιτεκτονικά σχέδια στο Γρ. Πρωτοκόλλου της Διεύθυνσης Δημόσιας Υγείας και Κοινωνικής Μέριμνας.
Ο υπάλληλος του Γρ. Πρωτοκόλλου της Διεύθυνσης Δημόσιας Υγείας και Κοινωνικής Μέριμνας προωθεί τα αρχιτεκτονικά σχέδια στο Τμήμα Κοινωνικής Αλληλεγγύης.
Ο υπάλληλος του Τμήματος Κοινωνικής Αλληλεγγύης προωθεί τα αρχιτεκτονικά σχέδια στη Διεύθυνση Τεχνικών Έργων.
Ο υπάλληλος (μηχανικός) ελέγχει τα αρχιτεκτονικά σχέδια και τα επικυρώνει (εάν πληρούνται οι προϋποθέσεις) και τα προωθεί στο Τμήμα Κοινωνικής Αλληλεγγύης.
Ο υπάλληλος του Τμήματος Κοινωνικής Αλληλεγγύης ενημερώνει τον ενδιαφερόμενο για να παραλάβει τα επικυρωμένα σχέδια.
Μετά την έγκριση των σχεδίων από λειτουργική άποψη, υποβάλλεται στην αρμόδια Πολεοδομία (ή Πολεοδομικό Γραφείο) ο πλήρης φάκελος για έκδοση της Οικοδομικής Άδειας (μαζί με τα εγκεκριμένα από πλευράς λειτουργικότητας σχέδια). Για τα υπάρχοντα κτίρια, που έχουν νόμιμη οικοδομική άδεια, ακολουθείται η ίδια διαδικασία, αλλά εκδίδεται από το αρμόδιο Γραφείο Πολεοδομίας η οικοδομική άδεια νέας χρήσης σύμφωνα με τις διατάξεις του άρθρου 5 του Γ.Ο.Κ. ν. 1577/1985 όπως τροποποιήθηκε και ισχύει. Ο ενδιαφερόμενος υποβάλλει τα Δικαιολογητικά – Έντυπα στο Γρ. Πρωτοκόλλου της Διεύθυνσης Δημόσιας Υγείας και Κοινωνικής Μέριμνας.
Ο υπάλληλος του Γρ. Πρωτοκόλλου της Διεύθυνσης Δημόσιας Υγείας και Κοινωνικής Μέριμνας χορηγεί πρωτόκολλο υποβολής αίτησης και φακέλου στον ενδιαφερόμενο.
Ο υπάλληλος του Γρ. Πρωτοκόλλου της Διεύθυνσης Δημόσιας Υγείας και Κοινωνικής Μέριμνας ελέγχει τα δικαιολογητικά – έντυπα ως προς την πληρότητα και τα προωθεί στο Τμήμα Κοινωνικής Αλληλεγγύης.
Ο υπάλληλος του Τμήματος Κοινωνικής Αλληλεγγύης ελέγχει τα δικαιολογητικά έντυπα ως προς την ορθότητα και εάν είναι ορθά τα προωθεί στη Επιτροπή Καταλληλότητας (εάν δεν είναι ορθά ενημερώνει την ενδιαφερόμενο να προσκομίσει τα ορθά δικαιολογητικά).
Η Επιτροπή Ελέγχου Καταλληλόλητας ελέγχει τα δικαιολογητικά.
Η Επιτροπή Ελέγχου Καταλληλόλητας συντάσσει πρακτικό σχετικά με τον έλεγχο των δικαιολογητικών και των εντύπων και το διαβιβάζει στο Τμήμα Κοινωνικής Αλληλεγγύης.
Ο υπάλληλος του Τμήματος Αλληλεγγύης συντάσσει εισήγηση για τη χορήγηση άδειας ίδρυσης (στην περίπτωση που υπάρχουν ευρήματα από την Επιτροπή Ελέγχου Καταλληλότητας, ο υπάλληλος του Τμήματος ενημερώνει τον ενδιαφερόμενο να προβεί σε διορθώσεις) και την προωθεί στον Προϊστάμενο του Τμήματος Κοινωνικής Αλληλεγγύης.
Ο προϊστάμενος του Τμήματος υπογράφει την εισήγηση και τη διαβιβάζει στον Προϊστάμενο της Διεύθυνσης Δημόσιας Υγείας και Κοινωνικής Μέριμνας.
Ο προϊστάμενος της Διεύθυνσης υπογράφει την εισήγηση και τη διαβιβάζει στον Προϊστάμενο της Γενικής Διεύθυνσης Δημόσιας Υγείας.
Ο προϊστάμενος της Γενικής Διεύθυνσης υπογράφει την εισήγηση και τη διαβιβάζει στον Αντι-Περιφερειάρχη.
Ο Αντιπεριφερειάρχης υπογράφει την Άδεια Ίδρυσης και την επιστρέφει στο Τμήμα Κοινωνικής Αλληλεγγύης.
Ο υπάλληλος του Τμήματος ενημερώνει τον ενδιαφερόμενο για την παραλαβή της Άδειας Ίδρυσης.
Παραλαβή ηλεκτρονικής Αίτησης και Δικαιολογητικών
Προώθηση σχεδίων στο Τμήμα Κοινωνικής Αλληλεγγύης
Ενημέρωση ενδιαφερόμενου για την παραλαβή των επικυρωμένων σχεδίων
Διοικητικός έλεγχος αίτησης και δικαιολογητικών
Υπογραφή εισήγησης από Γενικό Διευθυντή και διαβίβαση
Ενημέρωση ενδιαφερόμενου για παραλαβή της άδειας
Διαδικασίες-Δικαιολογητικά υπηρεσιών κοινωνικής φροντίδας